ddrg/super_eurlex huggingface dataset:
A Bizottság határozata

(2001. április 11.)

az ANIMO-központ és a tagállamok közötti együttműködés szabályainak megállapításáról szóló 92/486/EGK határozat módosításáról

(az értesítés a C(2001) 1100. számú dokumentummal történt)

(EGT vonatkozású szöveg)

(2001/301/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztés-technikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének (3) bekezdésére,

mivel:

(1) Különféle közösségi tanulmányok és szemináriumok mutatnak rá arra, hogy felül kell vizsgálni az ANIMO számítógépes hálózatot egy olyan állat-egészségügyi rendszer létrehozása céljából, amely a használt valamennyi különféle számítógépes alkalmazást tartalmazza.

(2) A legutóbb a 2000/288/EK határozattal [3] módosított, az ANIMO-központ és a tagállamok közötti együttműködés szabályainak megállapításáról szóló, 1992. szeptember 25-i 92/486/EGK határozatot [4] az ANIMO-hálózat folyamatosságának biztosítására megfelelően módosítani kell.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/486/EGK határozat 2a. cikke a következő (6) bekezdéssel egészül ki:

"(6) A 2001. április 1-jétől 2002. március 31-ig terjedő időszakra az 1. cikkben megadott koordináló hatóságok biztosítják, hogy az ugyanezen cikkben említett szerződéseket egy évre meghosszabbítsák.

E bekezdés tekintetében a következő díjat kell alkalmazni:

- a 2000/287/EK határozatban [5] felsorolt valamennyi ANIMO-egység (központi egység, helyi egység, állat-egészségügyi határállomás) tekintetében egységenként 386 ECU."

2. cikk

Ezt a határozatot 2001. április 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 2001. április 11-én.

a Bizottság részéről

David Byrne

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 98., 2000.4.19., 37. o.

[4] HL L 291., 1992.10.7., 20. o.

[5] HL L 98., 2000.4.19., 12. o.

--------------------------------------------------
A Bizottság határozata

(2001. május 3.)

a baromfin kívüli egyéb madárfajok behozatalára irányadó állat-egészségügyi követelmények, állat-egészségügyi bizonyítványok és karanténfeltételek megállapításáról szóló 2000/666/EK határozat módosításáról

(az értesítés a C(2001) 1168. számú dokumentummal történt)

(EGT vonatkozású szöveg)

(2001/383/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 95/176/EK bizottsági határozattal [1] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [2] és különösen annak 17. cikke (2) bekezdésének b) pontjára és (3) bekezdésére, valamint 18. cikke (1) bekezdésének első és negyedik francia bekezdésére,

mivel:

(1) A 2000/666/EK bizottsági határozat [3] megállapítja a baromfin kívüli egyéb madárfajok behozatalára irányadó állat-egészségügyi követelményeket, állat-egészségügyi bizonyítványokat és karanténfeltételeket.

(2) Egyes tagállamok további időt kértek a fenti határozatban a karanténra vonatkozóan megállapított követelmények végrehajtására való teljes felkészüléshez. Ilyen körülmények között a Bizottság indokoltnak tartja további idő biztosítását az új intézkedések követelményeihez való alkalmazkodáshoz, és ezért az említett határozat végrehajtására előírt határidőt megfelelően módosítani kell.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 2000/666/EK határozat 10. cikkében szereplő időpont helyébe a "2001. november 1." időpont lép.

2. cikk

Ennek a határozatnak a tagállamok a címzettjei.

Kelt Brüsszelben, 2001. május 3-án.

a Bizottság részéről

David Byrne

a Bizottság tagja

[1] HL L 117., 1995.5.24., 23. o.

[2] HL L 268., 1992.9.14., 54. o.

[3] HL L 278., 2000.10.31., 26. o.

--------------------------------------------------
A Bizottság határozata

(2001. július 25.)

a Portugáliából származó, szarvasmarhaféléből készült termékek dátumalapú kiviteli rendszer keretében, a 2001/376/EK határozat 22. cikke (2) bekezdésének értelmében történő szállítása kezdő dátumának megállapításáról

(az értesítés a C(2001) 2363. számú dokumentummal történt)

(EGT vonatkozású szöveg)

(2001/577/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel módosított, a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre [1],

tekintettel a fertőző szivacsos agyvelőbántalmak Portugáliában történő megjelenése miatt szükséges intézkedések és a dátumalapú kiviteli rendszer bevezetéséről szóló, 2001. április 18-i 2001/376/EK bizottsági határozatra [2] és különösen annak 22. cikke (2) bekezdésére,

mivel:

(1) A 2001/376/EK határozat 22. cikkének (2) bekezdése értelmében a Bizottságnak a közösségi vizsgálatok elvégezése és a tagállamok tájékoztatása után meg kell állapítania az említett határozat 11. cikkében említett termékek szállításának kezdő dátumát.

(2) A bizottsági szolgálatok által Portugáliában 2001. május 14–18., valamint június 25–27. között, különösen a 2001/376/EK határozat 11. és 12. cikkének, valamint IV. mellékletének megfelelő állat-egészségügyi ellenőrzések rendszerének vizsgálata érdekében végzett ellenőrzések megmutatták, hogy a feltételek kielégítően teljesülnek.

(3) Az ellenőrzések eredményeit és az azokból levont következtetéseket a Bizottság bemutatta az Állat-egészségügyi Állandó Bizottság keretei között összehívott tagállamoknak. A Bizottság biztosítékokat kapott Portugáliától – az Élelmiszerügyi és Állat-egészségügyi Hivatal jelentésében megkövetelt biztosítékok mellett – a közösségi jogszabályoknak a TSE ellenőrzése és megszüntetése érdekében történő teljes körű alkalmazására és hatékony végrehajtására vonatkozóan,

ELFOGADTA EZT A HATÁROZATOT:

1. cikk

A 2001/376/EK határozat 22. cikkének (2) bekezdésében említett azon dátum, amikortól a határozat 11. cikkében említett termékek szállítása a meghatározott feltételekkel összhangban megkezdődhet vagy újra elkezdődhet, 2001. augusztus 1-je.

2. cikk

Ennek a határozatnak a tagállamok a címzettjei.

Kelt Brüsszelben, 2001. július 25-én.

a Bizottság részéről

David Byrne

a Bizottság tagja

[1] HL L 395., 1989.12.30., 13. o.

[2] HL L 132., 2001.5.15., 17. o.

--------------------------------------------------
A Bizottság határozata

(2001. november 14.)

az egyes húsevő háziállatok veszettség elleni vakcinázásának hatékonysági vizsgálatára jóváhagyott laboratóriumok jegyzéke tekintetében a 2001/296/EK határozat módosításáról

(az értesítés a C(2001) 3478. számú dokumentummal történt)

(EGT vonatkozású szöveg)

(2001/808/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra [1] és különösen annak 3. cikkére,

mivel:

(1) A legutóbb a 2001/298/EK bizottsági határozattal [2] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelv [3] alternatív karanténrendszert ír elő egyes húsevő háziállatoknak bizonyos veszettségmentes tagállamok területére történő belépése esetére. Ez a rendszer megköveteli a vakcina hatékonyságának hivatalosan jóváhagyott laboratóriumok által, antitestek titrálásával végzett ellenőrzését.

(2) A 2000/258/EK határozat értelmében a franciaországi Nancy városában lévő AFSSA laboratóriumot jelölték ki az említett ellenőrzések elvégzésére vállalkozó laboratóriumok jóváhagyásához szükséges szakmai alkalmassági vizsgálatokért felelős intézetnek.

(3) Az egyes húsevő háziállatok veszettség elleni vakcinázása hatékonysági vizsgálatának laboratóriumok számára történő engedélyezéséről szóló, 2001. március 29-i 2001/296/EK bizottsági határozat [4] létrehozta a tagállamokban jóváhagyott laboratóriumok jegyzékét.

(4) Az Egyesült Királyság kérelmét követően, valamint a nancyi AFSSA Laboratórium által elvégzett szakmai alkalmassági vizsgálat kedvező eredménye alapján, indokolt az említett jegyzéknek egy új, egyesült királyságbeli laboratóriummal történő kiegészítése.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 2001/296/EK határozat mellékletében szereplő, Egyesült Királyságra vonatkozó lista a következőképpen módosul:

A jelenlegi szöveg az 1. pont lesz, és kiegészül a következő 2. ponttal:

"2. Biobest

Pentland Science Park

Bush Loan

Penicuik

Midlothian

EH26OPZ

United Kingdom"

2. cikk

Ennek a határozatnak a tagállamok a címzettjei.

Kelt Brüsszelben, 2001. november 14-én.

a Bizottság részéről

David Byrne

a Bizottság tagja

[1] HL L 79., 2000.3.30., 40. o.

[2] HL L 102., 2001.4.12., 63. o.

[3] HL L 268., 1992.9.14., 54. o.

[4] HL L 102., 2001.4.12., 58. o.

--------------------------------------------------
A Bizottság 2001/7/EK határozata

(2000. december 19.)

a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló 92/118/EGK tanácsi irányelv I. melléklete 14. fejezetének módosításáról

(az értesítés a C(2000) 3866. számú dokumentummal történt)

(EGT vonatkozású szöveg)

(2001/7/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1999/724/EK bizottsági határozattal [1] módosított, a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló 92/118/EGK tanácsi irányelvre [2] és különösen annak 15. cikkére,

mivel:

(1) Fennállnak bizonyos fordításból adódó nyelvi különbségek a feldolgozatlan trágya határon átnyúló kereskedelmére vonatkozó német szöveg és a többi nyelvi változat között, amelyet fel kell oldani, és ez – a lehetséges járványveszélyeket tekintve – alaposabb ellenőrzés bevezetésére ad lehetőséget az ilyen szállítások tekintetében.

(2) Az ilyen határon átnyúló szállítások esetében számításba kell venni a tagállamokban fennálló járványhelyzetet.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/118/EGK tanácsi irányelv I. melléklete 14. fejezetének I.A. részében az 1. pont a) alpontja helyébe a következő szöveg lép:

"1. a) Tilos a baromfiféléken és a lóféléken kívüli egyéb állatfajok feldolgozatlan trágyájának kereskedelme, kivéve azon trágyákat:

amelyek olyan területről vagy gazdaságból származnak, amely nem tartozik valamely súlyos fertőző betegség miatt bevezetett korlátozások hatálya alá,

és

amelyeket a tagállamok közötti határ két oldalán és körülbelül 20 kilométeres távolságon belül fekvő egyazon – elválasztott vagy el nem választott – gazdaság részét képező vagy ahhoz tartozó földterületen az illetékes hatóság ellenőrzése alatt történő kiszórásra szánnak. A gazdaság tulajdonosa nyilvántartást vezet – jóváhagyás céljából – valamennyi határon átnyúló szállításról. Az illetékes hatóság nyilvántartja e jóváhagyott gazdaságokat."

2. cikk

Ezt a határozatot 2001. január 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 2000. december 19-én.

a Bizottság részéről

David Byrne

a Bizottság tagja

[1] HL L 290., 1999.11.12., 32. o.

[2] HL L 62., 1993.3.15., 49. o.

--------------------------------------------------
A Bizottság határozata

(2001. január 18.)

a ragadós száj- és körömfájás elleni védekezésre irányuló egyes készenléti tervek jóváhagyásáról szóló 93/455/EGK határozat második alkalommal történő módosításáról

(az értesítés a C(2001) 120. számú dokumentummal történt)

(EGT vonatkozású szöveg)

(2001/96/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a ragadós száj- és körömfájás elleni védekezésre irányuló közösségi intézkedések bevezetéséről szóló 85/511/EGK irányelv, a szarvasmarhafélék és sertések Közösségen belüli kereskedelmét befolyásoló állat-egészségügyi problémákról szóló 64/432/EGK irányelv, valamint a szarvasmarhafélék, a sertés, továbbá a friss hús vagy a húsipari termékek harmadik országokból történő behozatala kapcsán felmerülő egészségügyi, valamint állatorvosi vizsgálattal kapcsolatos problémákról szóló 72/462/EGK irányelv módosításáról szóló, 1990. június 26-i 90/423/EGK tanácsi irányelvre [1] és különösen annak 5. cikke (4) bekezdésére,

mivel:

(1) A Bizottság a 91/42/EGK határozattal [2] meghatározta a ragadós száj- és körömfájás szabályozására irányuló készenléti tervek kidolgozása során alkalmazandó kritériumokat.

(2) A Bizottság, a legutóbb a 95/194/EK határozattal [3] módosított 93/455/EGK határozattal [4], a ragadós száj- és körömfájás szabályozására irányuló bizonyos készenléti terveket hagyott jóvá.

(3) A ragadós száj- és körömfájás szabályozására irányuló ausztriai, finnországi és svédországi nemzeti készenléti terveknek a Bizottság vizsgálati szolgálatai által végzett vizsgálatok után, ezek a tervek lehetővé teszik a kívánt célkitűzések elérését, és megfelelnek a 91/42/EGK határozatban megállapított kritériumnak.

(4) Ezért helyénvalónak tűnik – a 93/455/EGK határozat módosításával – e tervek jóváhagyása.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/455/EGK határozat a következőképpen módosul:

A mellékletben a tagállamok jegyzéke az "Ausztria", "Finnország" és "Svédország" szavakkal egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2001. január 18-án.

a Bizottság részéről

David Byrne

a Bizottság tagja

[1] HL L 224., 1990.8.13., 13. o.

[2] HL L 23., 1991.1.29., 29. o.

[3] HL L 124., 1995.6.7., 38. o.

[4] HL L 213., 1993.8.24., 20. o.

--------------------------------------------------
A Bizottság határozata

(2001. október 9.)

a 92/452/EGK határozatnak a harmadik országokban a szarvasmarha-embriók Közösségbe irányuló exportjára feljogosított embriógyűjtő és embrió-előállító munkacsoportok jegyzéke tekintetében történő módosításáról

(az értesítés a C(2001) 3001. számú dokumentummal történt)

(EGT vonatkozású szöveg)

(2001/728/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 94/113/EK határozattal [1] módosított, a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [2] és különösen annak 8. cikkére,

mivel:

(1) Új-Zéland illetékes állat-egészségügyi szolgálata kérelmet nyújtott be a szarvasmarha- fajba tartozó háziállatok embriójának Közösségbe történő exportjára a területén hivatalosan jóváhagyott munkacsoportokra vonatkozóan a legutóbb a 2001/638/EK határozattal [3] módosított 92/452/EGK bizottsági határozatban [4] megállapított jegyzék kiegészítésére.

(2) A Bizottság garanciát kapott a 89/556/EGK irányelv 8. cikkében megállapított követelmények betartására.

(3) A kanadai hatóságok kérésére a Kanadára vonatkozó jegyzékben korábban csak embriógyűjtés céljából jóváhagyott egyik munkacsoportot embrió-előállítás céljából is jóvá kell hagyni.

(4) Ezért tehát a 92/452/EGK határozatot megfelelőképpen módosítani kell.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/452/EGK határozat melléklete a következőképpen módosul:

1. Az új-zélandi munkacsoportokra vonatkozó sorok a következő sorral egészülnek ki:

"NZ | | NZET 10 | | Marshall and Hicks Veterinary Surgeons 71 Main Street PO Box 77 Otautau | Daryl Peter John Marshall" |

2. A kanadai E 933 számú munkacsoportra vonatkozó sorok helyébe a következő sor lép:

"CA | | E 933 | E 933 | E.T.E. Inc 3700 boulevard de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" |

2. cikk

Ennek a határozatnak a tagállamok a címzettjei.

Kelt Brüsszelben, 2001. október 9-én.

a Bizottság részéről

David Byrne

a Bizottság tagja

[1] HL L 53., 1994.2.24., 23. o.

[2] HL L 302., 1989.10.19., 1. o.

[3] HL L 223., 2001.8.18., 24. o.

[4] HL L 250., 1992.8.29., 40. o.

--------------------------------------------------
A Bizottság határozata

(2001. november 22.)

a Mexikóból származó halászati és akvakultúra-termékek behozatalára vonatkozó különleges feltételek megállapításáról szóló 98/695/EK határozat módosításáról

(az értesítés a C(2001) 3694. számú dokumentummal történt)

(EGT vonatkozású szöveg)

(2001/819/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK tanácsi irányelvvel módosított [1], a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikke (5) bekezdésére,

mivel:

(1) A Mexikóból származó halászati és akvakultúra-termékek behozatalára vonatkozó különleges feltételek megállapításáról szóló, 1998. november 24-i 98/695/EK bizottsági határozat [3] 1. cikke megállapítja, hogy Mexikóban a "Dirección General de Calidad Sanitaria de Bienes y Servicios (DGCSBS) de la Secretaría de Salud" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.

(2) A mexikói közigazgatás átalakítását követően a halászati termékekre vonatkozó egészségügyi bizonyítványok kiállításával foglalkozó illetékes hatóság a "Dirección General de Control Sanitario de Productos y Servicios (DGCSPS) de la Secretaría de Salud" lett. Ezen új hatóság képes a hatályban lévő jogszabályok alkalmazásának hatékony ellenőrzésére. Ezért módosítani kell a 98/695/EK határozatban, valamint az említett határozat A. mellékletében foglalt egészségügyi bizonyítványmintában említett illetékes hatóság megnevezését.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 98/695/EK határozat a következőképpen módosul:

1. Az 1. cikk helyébe a következő szöveg lép:

"1. cikk

Mexikóban a "Dirección General de Control Sanitario de Productos y Servicios (DGCSPS) de la Secretaría de Salud" a halászati és akvakultúra-termékek 91/493/EGK irányelv követelményeinek való megfelelését ellenőrző illetékes hatóság."

2. A 3. cikk (2) bekezdése helyébe a következő szöveg lép:

"(2) A bizonyítványokon fel kell tüntetni a DGCSPS képviselőjének nevét, beosztását és aláírását, valamint a DGCSPS többi bejegyzéstől eltérő színű hivatalos pecsétjét."

3. Az A. melléklet helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 2001. november 22-én.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 332., 1998.12.8., 9. o.

--------------------------------------------------

MELLÉKLET

„A. MELLÉKLET

+++++ TIFF +++++

+++++ TIFF +++++

--------------------------------------------------
A Tanács határozata

(2000. december 19.)

az állat-egészségügyi kiadásokról szóló 90/424/EGK határozat módosításáról

(2001/12/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel:

(1) A közös agrárpolitika finanszírozásáról szóló, 1999. május 17-i 1258/1999/EK tanácsi rendelet [3] előírja, hogy a 90/424/EGK határozatban [4] megállapított különös állat-egészségügyi intézkedések 2000. január 1-jétől az Európai Mezőgazdasági Orientációs és Garanciaalap (EMOGA) Garanciarészlegének finanszírozása alá kerülnek a Szerződés 33. cikkének (1) bekezdésében meghatározott célok elérése érdekében.

(2) Meg kell határozni, hogy a Közösség az érintett kiadás kezelésére milyen rendelkezéseket alkalmazzon.

(3) Célszerű, ha a Bizottság ezt a kiadást, annak jellegére való tekintettel, közvetlenül kezeli.

(4) A 90/424/EGK határozatot ezért ennek értelmében módosítani kell,

ELFOGADTA EZT A HATÁROZATOT:

1. cikk

A 90/424/EGK határozat a következő cikkel egészül ki:

"40a. cikk

Az e határozat értelmében finanszírozott kiadásokat a Bizottság az 1977. december 21-i költségvetési rendelet 98. cikke második bekezdésének megfelelően [5] közvetlenül kezeli."

2. cikk

Ennek a határozatnak a tagállamok a címzettjei.

Kelt Brüsszelben, 2000. december 19-én.

a Tanács részéről

az elnök

J. Glavany

[1] 2000. december 16-i vélemény (a Hivatalos Lapban még nem tették közzé).

[2] 2000. november 30-i vélemény (a Hivatalos Lapban még nem tették közzé).

[3] HL L 160., 1999.6.26., 103. o.

[4] HL L 224., 1990.8.18., 19. o. A legutóbb az 1258/1999/EK rendelettel módosított határozat.

[5] HL L 356., 1977.12.31., 1. o. A legutóbb az 1150/2000/EK, Euratom rendelettel (HL L 130., 2000.5.31., 1. o.) módosított rendelet.

--------------------------------------------------